முஸ்லிம்களுக்கு என்று தனியே ஆசிரியர் பயிற்சிக் கல்வி கலாசாலைகளை அட்டாளைச் சேனை, அளுத்கமையில் திறப்பதற்கும் காரணமாக இருந்தது முஸ்லிம் கல்வி மாநாடுதான். அதற்குப் பிறகு இலங்கையிலே கல்விக் கல்லூரி அமைக்கப்பட்ட பொழுது அட்டாளைச் சேனையில் மட்டும்தான் முஸ்லிம்களுக்கு என்று ஒரு கல்வி கல்லூரி அமைத்தார்கள். அதற்குப் பின்னர் இந்த விடயத்தை அப்பொழுது அமைச்சராக இருந்த ஏ.எச்.எம். பௌசி அவர்களிடத்திலே முஸ்லிம் கல்வி மாநாடு போய்ச் சொல்லி அளுத்கமயிலும் ஒரு கல்விக் கல்லூரி அமைத்தார்கள். அது மாத்திரமல்ல இவற்றில் அரபுக் இஸ்லாம் பாட நெறியை உண்டாக்குவதற்கும் முஸ்லிம் கல்வி மாநாடு முக்கியமான பங்களிப்பை செய்தது.